Predkladacia správa
 
	Informácia o vydaných aproximačných nariadeniach vlády Slovenskej republiky v II. polroku 2005 a o zámere prijímania aproximačných nariadení vlády Slovenskej republiky v I. polroku 2006 sa predkladá na rokovanie vlády Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky informovať Národnú radu Slovenskej republiky o aproximačných nariadeniach vlády Slovenskej republiky, vydaných v uplynulom období a o ďalšom zámere ich prijímania.
	Súčasťou informácie sú dve prílohy, v ktorých sú tabuľkovo spracované prehľady o požadovaných údajoch. 
	V prílohe č. 1 sú uvedené vydané aproximačné nariadenia vlády Slovenskej republiky v II. polroku 2005. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v I. polroku 2006.
	Pri  príprave informácie boli oslovené ministerstvá a ostatné ústredné orgány štátnej správy, v ktorých pôsobnosti možno prijať aproximačné nariadenia vlády SR, aby uviedli, aké  aproximačné nariadenia vlády SR plánujú prijať v I. polroku 2006, a ktoré právne záväzné akty ES/EÚ nimi plánujú prevziať, resp. vykonať. 

Vzhľadom na skutočnosť, že v II. polroku 2005 nebolo prijaté množstvo aproximačných nariadení, najmä v pôsobnosti Ministerstva dopravy, pôšt a telekomunikácií SR a vzhľadom na krátke lehoty na prebratie smerníc ES je možné predpokladať, že viaceré aproximačné nariadenia vlády budú prijaté v I. polroku 2006 nad rámec zámeru uvedeného v informácii a mimo Plánu legislatívnych úloh vlády SR na rok 2006.

Informácia nemá finančné, ekonomické, environmentálne vplyvy ani vplyvy na zamestnanosť a podnikateľské prostredie.

Informácia bola predmetom medzirezortného pripomienkového konania a predkladá sa na rokovanie vlády SR bez rozporov.